《次韵涂梦卜大佥二首 其二》
明代·黄衷

江帆悬晓风初正，江草回春日向迟。一曲鳌峰何限兴，十年棠野有馀思。

樽前谈艺曾操缦，圯上传书自握奇。谁道衰翁虚伏枕，梦随竹马引牙旗。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。